תקנות הרוקחים (בחינת רישוי)

{{ח:התחלה}}
{{ח:כותרת|תקנות הרוקחים (בחינת רישוי), התשע״ג–2013}}

{{ח:פתיח-התחלה}}
{{ח:תיבה|ק״ת תשע״ג, 656|תקנות הרוקחים (בחינת רישוי)|https://olaw.org.il/takanot/takanot-7216.pdf}}, {{ח:תיבה|1149|תיקון|https://olaw.org.il/takanot/takanot-7246.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת הרוקחים#סעיף 3|סעיף 3(ב)}} {{ח:חיצוני|פקודת הרוקחים|לפקודת הרוקחים [נוסח חדש], התשמ״א–1981}} (להלן – הפקודה), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בחינה“ – בחינת רישוי ברוקחות שנקבעה לפי {{ח:חיצוני|פקודת הרוקחים#סעיף 3|סעיף 3(ב) לפקודה}};
{{ח:ת|סוג=הגדרה}} ”ועדת הבחינה“ – ועדה שמינה המנהל לפי {{ח:פנימי|סעיף 9|תקנה 9}};
{{ח:ת|סוג=הגדרה}} ”ועדה מייעצת“ – כמשמעותה {{ח:חיצוני|תקנות הרוקחים#סעיף 11|בתקנה 11 לתקנות הרוקחים}};
{{ח:ת|סוג=הגדרה}} ”ועדת ערר“ – ועדת שמינה המנהל לפי {{ח:פנימי|סעיף 14|תקנה 14(ג)}}.

{{ח:סעיף|2|זכות לגשת לבחינה}}
{{ח:ת}} מי שהוכיח, להנחת דעתו של המנהל, כי התקיימו בו התנאים שנקבעו לפי {{ח:חיצוני|פקודת הרוקחים#סעיף 3|סעיף 3(א) לפקודה}}, זכאי לגשת לבחינה.

{{ח:סעיף|3|בקשה להיבחן}}
{{ח:ת}} בקשה להיבחן יגיש המבקש בכתב למנהל, לא יאוחר מ־60 ימים לפני מועד הבחינה; המנהל יאשר לא יאוחר מ־30 ימים לפני מועד הבחינה, כי התקיימו במבקש התנאים כאמור {{ח:פנימי|סעיף 2|בתקנה 2}}.

{{ח:סעיף|4|מועדי הבחינה}}
{{ח:תת|(א)}} הבחינה תיערך פעמיים בשנה, במועדים שיקבע המנהל.
{{ח:תת|(ב)}} תשעים ימים לפחות לפני מועד הבחינה יפרסם המנהל, באתר האינטרנט של משרד הבריאות, הודעה על מועד הבחינה ומקומה, בציון היום האחרון להגשת בקשה להיבחן.

{{ח:סעיף|5|שפת הבחינה}}
{{ח:ת}} הבחינה תהיה בכתב, בשפה העברית ובשפה הערבית; המנהל רשאי לערוך בחינות בשפות נוספות מקום שראה צורך בכך.

{{ח:סעיף|6|נושאי הבחינה}}
{{ח:תת|(א)}} הבחינה תהיה בנושאים אלה:
{{ח:תתת|(1)}} מדעי הרוקחות;
{{ח:תתת|(2)}} דיני רוקחות;
{{ח:תתת|(3)}} מדעי יסוד ברוקחות;
{{ח:תתת|(4)}} תהליכי מחלה וטיפולים תרופתיים;
{{ח:תתת|(5)}} פרמקולוגיה.
{{ח:תת|(ב)}} בהודעה לפי {{ח:פנימי|סעיף 4|תקנה 4(ב)}} שיפרסם המנהל באתר האינטרנט של משרד הבריאות, הוא יפרסם גם את תכנית הבחינה (סילבוס), ונושאיה.

{{ח:סעיף|7|נוהלי הבחינה}}
{{ח:תת|(א)}} לכל נבחן ייקבע מספר והנבחן ירשום על הדף הראשון של מחברת הבחינה את מספרו; לא ירשום נבחן את שמו במחברת הבחינה.
{{ח:תת|(ב)}} נבחן –
{{ח:תתת|(1)}} לא יתלוש דפים מתוך מחברת הבחינה;
{{ח:תתת|(2)}} לא יעתיק או יצלם את שאלות הבחינה.
{{ח:תת|(ג)}} נבחן שיש ברשותו בשעת הבחינה ספר, מחשב מכל סוג, טלפון סלולרי או אמצעי קשר אחר, מכשיר צילום מכל סוג, רשימה או כתב מכל סוג או שהוא עוזר לנבחן אחר, נעזר בו או מפריע לו או שהוא מפריע למהלכה התקין של הבחינה או שאינו מציית למשגיחים על הבחינה, רשאי המפקח על הבחינה, אם יש לו יסוד להניח שהנבחן עשה כאמור, להפסיק את בחינתו ולהוציאו מחדר הבחינה.

{{ח:סעיף|8|דין העובר על המשמעת}}
{{ח:ת}} נבחן שפגע במשמעת כאמור {{ח:פנימי|סעיף 7|בתקנה 7}}, בין שהופסקה בחינתו והוצא מחדר הבחינה ובין שלא הופסקה בחינתו או שלא הוצא, רשאי המנהל, לאחר שהתייעץ עם הוועדה המייעצת ולאחר שנתן לנבחן הזדמנות להשמיע את טענותיו, לאסור עליו להשתתף בבחינה במועד אחר.

{{ח:סעיף|9|ועדת הבחינה|תיקון: תשע״ג}}
{{ח:תת|(א)}} המנהל ימנה ועדת בחינה של שלושה רוקחים לפחות, וזה הרכבה:
{{ח:תתת|(1)}} רוקח עובד משרד הבריאות העוסק באופן קליני במקצוע במשך חמש שנים לפחות; לא נמצא רוקח עובד משרד הבריאות כאמור, רשאי המנהל למנות רוקח כאמור שאינו עובד משרד הבריאות;
{{ח:תתת|(2)}} שני נציגים, אחד מכל בית ספר לרוקחות בישראל, שהוא חבר סגל ההוראה של בית הספר בדרגת מרצה בכיר לפחות, מתוך רשימת מומלצים שהגיש דיקן בית הספר לבקשת המנהל; לא הוגשה רשימה כאמור בתוך חודש ימים מיום קבלת בקשת המנהל, ימנה המנהל שני נציגים אחרים כפי שיראה לנכון.
{{ח:תת|(ב)}} ועדת הבחינה תקבע את סדרי עבודתה.
{{ח:תת|(ג)}} המנהל ימנה ליושב ראש הוועדה אחד מן החברים האמורים בתקנת משנה (א)(1) או (2).
{{ח:תת|(ד)}} {{ח:הערה|(בוטלה).}}
{{ח:תת|(ה)}} תקופת כהונתו של חבר ועדת הבחינה תהיה חמש שנים מיום מינויו ויכול שיתמנה לשתי תקופות כהונה נוספות; חבר הוועדה שתקופת כהונתו תמה יוסיף לכהן בתפקידו עד למינוי חבר ועדה אחר במקומו.

{{ח:סעיף|10|תוצאות הבחינה}}
{{ח:תת|(א)}} מי שקיבל ציון של 60 אחוזים לפחות בבחינה יראוהו כמי שעבר את הבחינה.
{{ח:תת|(ב)}} המנהל ישלח לנבחן את תוצאות הבחינה בתוך 45 ימים מיום הבחינה.

{{ח:סעיף|11|בחינה חוזרת}}
{{ח:תת|(א)}} נבחן שנכשל בבחינה רשאי לשוב ולהיבחן במועד אחר, בכפוף להוראות {{ח:פנימי|סעיף 8|תקנה 8}}.
{{ח:תת|(ב)}} על אף האמור בתקנת משנה (א), רשאי המנהל, לאחר שהתייעץ עם הוועדה המייעצת ולאחר שנתן לנבחן הזדמנות להשמיע את טענותיו, שלא לאשר בקשה להיבחן בחינה חוזרת, אם המבקש נכשל בעשר בחינות או שעברו עשר שנים לפחות מיום סיום לימודיו, לפי המוקדם.

{{ח:סעיף|12|תפקידי ועדת הבחינה}}
{{ח:ת}} תפקידיה של ועדת הבחינה הם:
{{ח:תת|(1)}} להכין תכנית (סילבוס) לבחינה;
{{ח:תת|(2)}} לערוך את שאלון הבחינה;
{{ח:תת|(3)}} לרכז ולאשר את תוצאות הבחינה;
{{ח:תת|(4)}} לדווח למנהל על תוצאות הבחינה.

{{ח:סעיף|13|עיון בבחינה}}
{{ח:תת|(א)}} נבחן שנכשל בבחינה רשאי לעיין במחברת הבחינה.
{{ח:תת|(ב)}} המנהל יפרסם באתר האינטרנט של משרד הבריאות את נוהלי העיון בבחינה.
{{ח:תת|(ג)}} הוראות {{ח:פנימי|סעיף 7|תקנות 7(ב) ו־(ג)}} {{ח:פנימי|סעיף 8|ו־8}} יחולו על העיון בבחינה, בשינויים המחויבים.

{{ח:סעיף|14|ערר}}
{{ח:תת|(א)}} נבחן אשר ציונו בבחינה הוא בין 50 ל־59 אחוזים, רשאי לערור על תוצאות הבחינה.
{{ח:תת|(ב)}} העורר יגיש למנהל את עררו המודפס בתוך עשרה ימים מיום העיון בבחינה.
{{ח:תת|(ג)}} המנהל יעביר ערר שקיבל כאמור, סמוך לאחר קבלתו, לוועדת ערר של רוקחים שימנה לצורך זה, והוועדה תחליט בערר בתוך שלושים ימים מיום מינויה; החלטת ועדת הערר תהיה סופית.
{{ח:תת|(ד)}} ועדת הערר תקבע את סדרי עבודתה ואת אופן בירור הערר.
{{ח:תת|(ה)}} המנהל ישלח לעורר את החלטת ועדת הערר בתוך שישים ימים מיום הגשת הערר.
{{ח:תת|(ו)}} המנהל יפרסם באתר האינטרנט של משרד הבריאות את נוהלי הערר על בחינה.

{{ח:סעיף|15|סודיות}}
{{ח:ת}} שאלון הבחינה, דיוני ועדת הבחינה, דיוני ועדת הערר וכל חומר הבחינה הם סודיים ואין למסור את תוכנם או לגלותם.

{{ח:סעיף|16|תחילה}}
{{ח:ת}} תחילתן של תקנות אלה ביום י״ט בטבת התשע״ג (1 בינואר 2013).

{{ח:חתימות|י״ד בכסלו התשע״ג (28 בנובמבר 2012)}}
* '''רוני גמזו'''
המנהל הכללי של משרד הבריאות
{{ח:סוגר}}
{{ח:סוף}}
[[קטגוריה:בוט חוקים]]